text: মো: মোস্তাফিজুর রহমান একজন বাংলাদেশি সাবেক সরকারি কর্মকর্তা  বাংলাদেশ সরকারী কর্ম কমিশন সচিবালয়ের সচিব হিসেবে দায়িত্ব পালন করেছেন। এর আগে তিনি দুর্নীতি দমন কমিশনের মহাপরিচালক (অতিরিক্ত সচিব) হিসেবে কর্মরত ছিলেন।
  
  প্রারম্ভিক জীবন 
  মো: মোস্তাফিজুর রহমান ১৯৬১ সালে গোপালগঞ্জ জেলায় জন্মগ্রহণ করেন। তার পিতা মৃত মো: আলী আহমেদ মিয়া ও মাতা হাসিনা বেগম। মোস্তাফিজুর বিবাহিত ও দুই কন্যার জনক। তিনি আযম খান সরকারি কমার্স কলেজ হতে বিকম ও মাস্টার্স ডিগ্রি শেষ করে ১৯৮৬ সালে সিটি ল' কলেজ, খুলনা থেকে এলএলবি, ১৯৮৯ সালে রাজশাহী বিশ্ববিদ্যালয় হতে এমকম ডিগ্রি অর্জন করেন। ২০১৪ সালে তিনি ঢাকা বিশ্ববিদ্যালয়ের আইবিএ থেকে এমবিএ ডিগ্রি লাভ করেন।
  
  কর্মজীবন 
  মো: মোস্তাফিজুর রহমান ২০ ডিসেম্বর ১৯৮৯ সালে প্রশাসন ক্যাডারের  কর্মকর্তা হিসেবে বাংলাদেশ সিভিল সার্ভিসে যোগদান করেন।  কর্মজীবনে তিনি রাজশাহী বিভাগীয় কমিশনারের কার্যালয়ের সহকারী কমিশনার, নওগাঁ জেলায় সহকারী কমিশনার, সিনিয়র সহকারী কমিশনার, প্রথম শ্রেণীর ম্যাজিস্ট্রেট,  ঢাকাতে সিনিয়র সহকারী কমিশনার হয়ে দায়িত্ব পালন করে উপজেলা নির্বাহী অফিসার হিসাবে সাভার, ঢাকা, ফুলবাড়ি ও দিনাজপুরে ছিলেন। সংস্থাপন মন্ত্রণালয়, স্থানীয় সরকার, পল্লী উন্নয়ন ও সমবায় মন্ত্রণালয়, স্বরাষ্ট্র মন্ত্রণালয়ের অধীনে ভিন্ন ভিন্ন পদেও দায়িত্ব পালন করেন।
  
  তিনি মৌলভীবাজার জেলার জেলা প্রশাসক ও জেলা ম্যাজিস্ট্রেট,  মন্ত্রিপরিষদ বিভাগের উপসচিব, যুগ্মসচিব ও দুর্নীতি দমন কমিশনের মহাপরিচালক (অতিরিক্ত সচিব) হিসেবে দায়িত্ব পালন করেন। ২৩ অক্টোবর ২০১৯ হতে ৪ জুন ২০২০ পর্যন্ত বাংলাদেশ সরকারী কর্ম কমিশন সচিবালয়ের সচিব হিসেবে দায়িত্ব পালন করেন তিনি
  
  গ্রন্থ 
  মো: মোস্তাফিজুর রহমান ২টি গ্রন্থ রচনা করেন।
  
   কালান্তরে নওগাঁ
   Organization & Human Resource Management
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:বাংলাদেশের সচিব
  বিষয়শ্রেণী:১৯৬১-এ জন্ম
  বিষয়শ্রেণী:গোপালগঞ্জ জেলার ব্যক্তি
  বিষয়শ্রেণী:আযম খান সরকারি কমার্স কলেজের প্রাক্তন শিক্ষার্থী
  বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
title: মো: মোস্তাফিজুর রহমান